kardosdrur/scandi-wiki huggingface dataset:
Verdens 25 bedste film

Verdens 25 bedste film er en bog fra 1999 af filmanmelderen Bo Green Jensen, hvori han subjektivt udvælger og beskriver 25 hovedværker fra filmhistorien. Bogen er en del af Rosinante 25-serien, hvor Green Jensen også står bag De 25 bedste film fra 90'erne og De 25 bedste danske film.

Indhold 
I værket dækkes 25 film og deres instruktør, samt stumfilmene En nations fødsel og Panserkrydseren Potemkin.

Eksterne henvisninger 
 Verdens 25 bedste film på bibliotek.dk

Litteratur i 1999
Bøger af Bo Green Jensen
Amenan Koffi

Amenan Koffi (født 5. oktober 1978) er en ivoriansk håndboldmålmand. Hun spiller på Elfenbenskystens håndboldlandshold, og deltog under VM 2011 i Brasilien.

Kilder 

Håndboldspillere fra Elfenbenskysten
Rachelle Kouyo

Rachelle Kouyo (født 24. maj 1983) er en ivoriansk håndboldspiller. Hun spiller på Elfenbenskystens håndboldlandshold, og deltog under VM 2011 i Brasilien.

Klubber 
 Le Havre AC Handball

Meritter 
  ved All Africa Games i 2007 i Algier sammen med Christine Adjouablé, Céline Dongo, Alimata Dosso, Paula Gondo, Rachelle Kuyo, Eulodie Mambo, Robeace Abogny, Mariam Traoré, Nathalie Kregbo, Julie Toualy, Candide Zanzan og Edwige Zady.

Kilder

Eksterne henvisninger 
 Finale de la CAN 
 Equipe de Cote d'Ivoire  

Håndboldspillere fra Elfenbenskysten
Won Hire Coulibaly

Won Hire Coulibaly (født 19. september 1989) er en ivoriansk håndboldspiller. Hun spiller på Elfenbenskystens håndboldlandshold, og deltog under VM 2011 i Brasilien.

Kilder 

Håndboldspillere fra Elfenbenskysten
Gert Postel

Gert Postel er en tysk falsk psykiater. Han var ansat som psykiater i to år, men han var ikke uddannet som læge.

Gert Postel var uddannet som postbud i Tyskland. Han var udstyret med falske dokumenter og blev ansat som stedfortrædende embedslæge i Flensborg i september 1982. Antallet af tvangsindlæggelser faldt med 86%. Landsretten godtkendte alle hans afgørelser og skøn. Da Postel glemte sin pung med både sin rigtige og sin falske legitimation, blev han afsløret i april 1983. Han fik betinget fængsel i et år.

Postel blev ansat som ledende overlæge på en retspsykiatrisk afdeling på Fachkrankenhaus für Psychiatrie Zschadraß i november 1995. Han fik 44.000 Mark for mindst 23 indenretlige syn og skøn. Hvert skøn blev godkendt af dommerne. En kvinde fra Flensborg blev ansat på ”Dr. Gert Postels” afdeling. Hendes forældre huskede Postels navn og afslørede ham i juli 1997. Postel kom i fængsel, men han måtte beholde de 44.000 Mark.

Eksterne henvisninger og kilder 

Personer fra Tyskland
Sounds

Sounds var en musikfestival arrangeret af DSB S-tog i 2011. Festivalen havde fem scener fordelt over hele København.

Bl.a. optrådte følgende kunstnere:
 Freja Loeb
 Dúné
 Sanne Salomonsen
 Helgi Jónsson
 Tina Dickow
 Burhan G
 Fallulah
 Carpark North
 Alphabeat

Referencer 

Musikfestivaler i Danmark
Kultur i København
Stikkelsbærkiwi

 
Stikkelsbærkiwi (Actinidia arguta), også skrevet Stikkelsbær-Kiwi, er en slyngende busk med hvide blomster og grønne til olivenbrune bær. Den dyrkes i haver og drivhuse på grund af de stikkelsbæragtige frugter, der også smager ganske meget som stikkelsbær.

Beskrivelse 
Stikkelsbærkiwi er en løvfældende lian med en slyngende vækstform og tynde grene. Barken er først brun på grund af den tætte hårbeklædning. Senere bliver den helt eller næsten hårløs og lysebrun. Efter et par år bliver barken gråbrun med små, lyse barkporer. Knopperne er spredtstillede, brune og runde. 

Bladene er stilkede, bredt ægformede til næsten helt runde og med skarpt savtakket rand. Oversiden er mørkegrøn og hårløs, mens undersiden er lysegrøn og hårløs eller beklædt med rustbrune hår – især på hovedribberne. Blomstringen foregår i maj, hvor man finder blomsterne enkeltvis eller få sammen i bladhjørnerne. De enkelte blomster er 4-6-tallige og regelmæssige, dog sådan at der findes både tvekønnede, rent hanlige og rent hunlige blomster på samme plante. Frugterne er hårløse, ovale bær med grønt, gråbrunt eller gulgrønt skind. Bærrene indeholder mange, sorte frø.

Rodsystemet består af hvovedrødder, der både ligger højt i jorden og går dybt ned. Siderødderne er fint forgrenede. 

Højde x bredde og årlig tilvækst: 7 x 2 m (75 x 25 cm/år). I hjemlandet når planten dog helt op i toppen af de højeste skovtræer.

Hjemsted 
Stikkelbær-Kiwi hører hjemme i Amur-området i Russisk Fjernøsten, på Kurilerne og Sakhalin-halvøen samt i Korea, Nordkina, Japan og på Taiwan. 

I de russiske områder på Shufanskoye højsletten (ca. 600–700 m højde) og på Lao-ye-ling-kædens forbjerge i det nordøstlige Kina findes blandede løvskove og steppeskove. Her vokser arten sammen med bl.a. amurkorktræ, amurmaackia, amurvin, Corylus mandshurica (en art af hassel), Fraxinus mandshurica (en art af Ask), fuglekirsebær, guldgedeblad, hjertebladet avnbøg, japansk elm, japansk taks, kalopanax, kamæleonbusk, kinesisk schisandra, koreafyr, manchurisk valnød, monoløn, Quercus mongolica (en art af eg), Ribes maximoviczianum (en art af Ribs-slægten), ribbet birk, rundbladet celaster, rådhusvin, Sorbus amurensis (en art af røn) samt Tilia amurensis og Tilia mandshurica (arter af lind)

Noter 

Lianer
Haveplanter
Bær
Kiwi-slægten
Welcome Air

Welcome Air er et flyselskab fra Østrig. Selskabet har hovedkontor og hub på Flughafen Innsbruck-Kranebitten, 5 km vest for Innsbruck.

Selskabet fløj i september 2013 udelukkende taxa- og charterflyvninger. Den aktive flyflåde bestod af 2 fly. To eksemplarer af typen Dornier 328 med plads til 31 passagerer.

Historie 
Selskabet blev grundlagt i 2000 efter at forretningsmanden Jakob Ringler havde overtaget og fusioneret flere mindre flyselskabet. Den 22. maj samme år startede Welcome Air flyvningerne, da de åbnede en rute imellem Innsbruck til Graz fløjet med et Dornier 328 fly.

Welcome Air blev i 2009 købt at det schweiziske selskab Lions Air Group, der også havde overtaget andre selskaber. Holdingselskabet Welcome Aviation Group blev stiftet, og skulle varetage ledelsen af Tyrol Air Ambulance, Air Alps og Welcome Air.

Welcome Air har blandt andet fløjet ruteflyvninger fra Göteborg til Stavanger, men indstillede ruten 2. juni 2010. Selskabet indstillede i starten af 2012 alle ruteflyvninger på grund af manglende rentabilitet, og ville fremover satse udelukkende på charter- og taxaflyvninger samt sæsonruter. Ruten imellem Innsbruck og Graz lukkede i slutningen af 2011 som selskabets sidste.

Eksterne henvisninger 

 Welcome Airs officielle hjemmeside

Referencer 

Tidligere flyselskaber fra Østrig
Innsbruck
Etableret i 2000
Ophørt i 2017
Mazirbe

Mazirbe () er en landsby med 134 indbyggere (pr. 2005) i Kolkas pagasts, Dundagas novads i det vestlige Letland ved Østersøens kyst, og livernes kulturelle midtpunkt i Letland. Landsbyen er opstået ved floden Mazirbes udmunding, 19 kilometer fra pagastens hovedby Kolka, 23 kilometer fra novadens hovedby Dundaga og 174 kilometer vestligt for Riga, hovedstaden i Letland.

Landsbyen nævntes allerede i middelalderen som et fiskerleje og handelssted. I 1931 fik Mazirbe officielt status af landsby, og var i perioden fra 1945 til 1954 hovedby for Mazirbenieku ciems. I landsbyen findes en lutheransk kirke opført 1868, et livisk folkets hus opført i 1939, en bådkirkegård, fyrretræet kaldet Vilkacis (Ulveøje), det store fiskenetskur og den tidligere Mazirbe navigationsskole.

Kildehenvisninger 

Byer i Letland
Jämthund

Jämthunden er en svensk hunderace, der tilhører gruppen af spidshunde. Den anvendes hovedsageligt som gårdhund og til elgjagt, og den er den mest udbredte elghund i Sverige og Finland. Racen stammer oprindeligt fra Jämtland og Härjedalen i det nordvestlige Sverige.  Jämthunden har et ulvelignende udseende, men modsat ulven bærer jämthunden halen oprullet.

Jämthunden modtog officiel anerkendelse som hunderace i 1946, takket være intensivt arbejde udført af Aksel Lindström og andre. Tidligere blev Jämthunden og Norsk Elghund opfattet som samme race, til trods for at jämthunden er væsentligt større end den norske elghund. På trods af denne korte periode for hunderacens officiele anerkendelse, er den blev avlet lokalt i Jämtland i historisk tid. De benyttes til elgjagt og slædetræk. På den lokale dialekt kaldes hunden også for bjørnehund, da det er én af meget få hunde, der ikke trækker sig for en bjørn.

Forekomst i skønlitteraturen
Kerstin Ekmans roman Hunden (1986) handler om en jämthundhvalp, der tre måneder gammel bliver væk fra sin familie og må klare sig et år alene i den barske nordsvenske fjeldnatur, inden den igen bliver forenet med sin familie. 
Kerstin Ekmans bog foreligger i dansk oversættelse ved Anne Marie Bjerg, Hunden (1988), og den er filmatiseret som kortfilm med samme titel (2003).

Spidshunde
Jämtland
Hunderacer fra Sverige
Kristiansand Symfoniorkester

Kristiansand Symfoniorkester (KSO) er et professionelt symfoniorkester i Kristiansand i Norge med ca. 70 fuldtidsansatte musikere. Sjefdirigen Nathalie Stutzmann.
 
Kristiansand Symfoniorkester har haft sin nuværende form siden 2003, efter fusionen mellem Kristiansand Kammerorkester og det hedengangne Forsvarets Distriktsmusikkorps Sørlandet. KSO bevare traditionerne fra før fusionen, idet de strenge fungerer som Kristiansand Kammerorkester og blæsere under navnet Kristiansand Blåseensemble. Men størstedelen af virksomheden nu, er symfoniorkester.
 
KSO holder de fleste af sine koncerter i Kilden teater- og koncerthus og Kristiansand Domkirke. De har også ofte forekommet andre steder i Aust-Agder og Vest-Agder, især Lyngdal Kulturhus og Arendal Kulturhus. Kontor-og øvelokalene er i Kilden i Kristiansand.

Historie 
Kristiansand Byorkester blev grundlagt i 1919. Det var dengang et amatørorkester med nogle professionelle musikere i rækkerne. I 1980'erne blev den første professionelle strygeinstrumentalister anvendt i orkesteret, og da opstod Kristiansand Kammerorkester.
 
Forsvarets Distriktsmusikkorps Sørlandet har sine rødder tilbage til 1818.

Ledere, kunstneriske direktører mv. Kristiansand Byorkester/Symfoniorkester 
 Gunnar Abrahamsen (1919–1921)
 Rolf Balchen (1945–195?)
 Zador Sabadoz
 Heinz Freudenthal (1960-tallet)
 Jon Robertson (1979-1987)
 Terje Boye Hansen (2001-2006)
 Rolf Gupta (2006-2013)
 Giordano Bellincampi (2013- )

Ledere for Kristiansand Kammerorkester 
 Stephan Barratt-Due
 Jan Stigmer (1996-2003)
 Pierre Amoyal (2007-2010)

Dirigenter for Forsvarets Distriktsmusikkorps Sørlandet og Kristiansand Blåseensemble 
 Bjørn Sagstad (2003-2007)

Eksterne henvisninger 
 Officiell hjemmeside

Symfoniorkestre
Etableret i 1919
Symfoniorkester
Mappa mundi

Mappa mundi er et generelt udtryk anvendt på verdenskort udført i middelalderen.

Kortene rangerer i størrelse og kompleksitet fra simple skematiske kort på et par centimeter eller mindre til store vægkort, hvor de størst kendte er omkring 3,5 meter i omfang.

Udtrykket Mappa Mundi er sammensat af de latinske ord mappa: klæde eller kort og mundi: verden.

Ca. 1.100 mappa mundi kort har overlevet middelalderen. Af disse er ca. 900 fundet som illustrationer i manuskripter medens resten er selvstændige kort.

Kilder og eksterne henvisninger 
 Strange Horizons – Modern Medieval Map Myths: The Flat World, Ancient Sea-Kings, and Dragons

Noter 

Geografi
Middelalderens kultur
Kort
Ardenner (hønserace)

Ardenner er en hønserace, der stammer fra Belgien. Dens hoved, kam og hagelapper har en sær mørk lillaagtig farve. Den har meget mørke og nogle gange helt sorte ben. Racen findes også i en haleløs variant, haleløse høns skulle være sværere at fange for ræve, da ræven dermed har mindre at kunne gribe fat i. Man gør klogt i at holde racen indespærret, da den sagtens ville kunne klare sig i det fri.

Hanen vejer 1,75 – 2,5 kg, og hønen vejer 1,5 – 1,75 kg. De lægger årligt 190 hvide æg à 60 gram. Racen findes også i en noget sjældnere dværgform.

Farvevariationer 
 Agerhønefarvet
 Hvid
 Sort
 Sort guldhalset
 Sølv og guld laksefarvet

Referencer 
 Lewis, Celia. ”The illustrated guide to chickens”, 2010.  (på engelsk)
 Hans-Joachim Schille, Lexikon der Hühner, Komet-Verlag,  (på tysk)
 Engelsk beskrivelse af racen

Hønseracer
Tibrandshögen

Tibrandshögen (Tibrandshøjen) på Rödön ved Rödösundet og Storsjön i Krokoms kommun i Jämtland er resterne af den middelalderlige borg Tibrandsholm.

Højen er opkaldt efter den, ifølge folkesagnet, onde og grådige danske borgfoged Tibrand som jämterne til sidst slog ihjel. Borgen blev revet ned omkring 1402 ifølge brev fra unionsdronningen Margrethe. Tibrand tilhørte formodenlig en gren af fetaljebrødrene som dronning Margrethe bekæmpede.

Omkring Tibrandshøjen findes også mange ældre fortidlevn fra bronzealderen, jernalderen og vikingetiden.

Under svenskekrigene i 1600-tallet var der soldaterlejr ved højen samt henrettelsesplads. 

I dag er hele området et  naturskønt friluftsområde og besøges af mange turister.

Eksterne henvisninger 
 FMIS Rödön 17:1 hos Riksantikvarieämbetet 
 Tibrandsholm 

Jämtland
Arthur Allers

Arthur Allers (6. oktober 1875 i Bergen – 28. juni 1961 samme sted) var en norsk sejler som deltog i de olympiske lege i 1920 i Antwerpen.

Allers blev olympisk mester i sejling under sommer-OL 1920 i Antwerpen. Han vandt sammen med Martin Borthen, Johan Friele, Kaspar Hassel, Egill Reimers, Christen Wiese, Erik Ørvig, Olaf Ørvig og Thor Ørvig olympisk guld i klassen 12 meter type 1919 med den norske båden «Heira II».

OL-medaljer 
 1920  Antwerpen –  Guld i sejling, 12-meter klassen type 1919 

Olympiske mestre fra Norge
Personer fra Bergen
Sejlsportsfolk fra Norge
Kæreste i koma

Kæreste i Koma (originaltitel: "Girlfriend in a Coma") er en roman af den canadiske forfatter Douglas Coupland.

Bogen, der blev udgivet i 1998, fortæller historien om en gruppe venner, der vokser op i Vancouver, British Columbia i Canada i slutningen af 1970'erne. En aften ved en fest falder en af hovedpersonerne, Karen, i koma. Det viser sig at hun måske selv havde forventet dette, da hun før sit koma havde givet et brev til sin kæreste Richard, hvori hun beskrev hvordan hun havde haft meget levende drømme om fremtiden, som hun var bange for og derfor ønskede at sove i 1.000 år for at undgå det fremtidsscenarie, hun havde drømt om.

Romaner fra Canada
Peder Gram

Peder Gram er navnet på flere personer:

 Peder Gram (komponist) (1881-1956) – dansk komponist og dirigent (Peder Jørgensen Gram)
 Peder Gram (arkitekt) (1885-1937) – dansk arkitekt (Peder Jørgensen Gram)
En stynet strejfer

En Stynet Strejfer er navnet på C.V. Jørgensens første studiealbum, som udkom på LP i 1974 på pladeselskabet Hookfarm. Indspilningen foregik i det dengang primitive Werner Demo-Studio med blot fire spor. Werner Scherrer, der var ejer af studiet, fungerede som tekniker, men der var ikke nogen egentlig producer knyttet til indspilningen.

Musikalsk er albummet især præget af Ivan Horns virtuose guitarspil, og der optræder et forholdsvist stort antal soli, f.eks. i sange som "Sort vinter", "Poloteknik" og "Direkte fra hjertet blot". I flere af sangene, "Hey Steen Salonfirben", titelnummeret og "Fandens til sumpparty" optræder der en del temposkift, noget som sjældent forekommer på C.V. Jørgensens senere plader. Rytmegruppen er af Niels Martinov blevet beskrevet som "bemærkelsesværdig tung og ikke videre svingende", Samme forfatter betegner produktionen som "meget ujævn" og teksterne som "gådefulde og svært fordøjelige" og præget af en ret udbredt tristhed og pessimisme.

Albummet fik en ret blandet modtagelse af anmelderne. Land og Folks anmeldelse lød bl.a.: "Sjældent er hørt så mange ord, så usammenhængende med forkert diktion og så ringe tydelighed ... Det er vist år siden, man digtede så snirklet". Af mere positive anmeldelser kunne nævnes Kristeligt Dagblad, der beskrev pladen som "en fornyelse i dansk rockmusik", mens Lasse Ellegaard i Dagbladet Information betegnede pladen som noget af det bedste, der indtil da var sket i dansk rockmusik, idet han dog ligesom bl.a. Land Og Folks anmelder havde forbehold overfor teksterne.

Numre

Side 1 
 "Sort vinter" (5:04)
 "Hey Steen Salonfirben" (4:29)
 "Piano Rob" (4:06)
 "Poloteknik" (4:06)

Side 2 
 "En stynet strejfer" (3:55)
 "I dag men ikke i morgen" (2:24)
 "Direkte fra hjertet blot" (5:03)
 "Alt er stille indtil videre" (3:13)
 "Fandens til sumpparty" (5:09)

Tekst og musik: C.V. Jørgensen

Noter

Litteratur 
Martinov, Niels (2007): ''C. V. Jørgensen – En biografi om den danske rockpoet. København: People's Press

Eksterne henvisninger 
 En Stynet Strejfer på Discogs  (03-03-2012)

Album fra 1974
C.V. Jørgensen-album
Rockalbum fra Danmark
Ernst Bruhn

Ernst Bruhn er navnet på flere personer:

 Ernst Bruhn (general) (1787-1868) – dansk officer (Ernst Poul Bruhn)
 Ernst Bruhn (billedhugger) (1827-1864) – dansk officer og billedhugger (Ernst Adam Bruhn), søn af den foregående
Weekend (film fra 1962)

Weekend er en dansk dramafilm fra 1962, instrueret af Palle Kjærulff-Schmidt efter et manuskript af Klaus Rifbjerg. Filmen modtog en Bodil for bedste danske film.

Eksterne henvisninger 
 

Danske film fra 1962
Dramafilm fra Danmark
Film instrueret af Palle Kjærulff-Schmidt
Bodilprisen for bedste danske film
Manden i månen (film fra 1986)

Manden i månen er en dansk dramafilm fra 1986, instrueret af Erik Clausen. Filmen modtog en Bodil for bedste danske film.

Handling 
En mand har siddet i fængsel i seksten år efter et affektdrab på sin kone som han elskede højt. Nu søger han at skabe sig en ny tilværelse i et udeltagende samfund hvor han kun finder varme og fællesskab hos de tyrkiske indvandrere. Først og fremmest vil han dog forsøge at komme til forståelse med den datter der hidtil har hadet ham.

Referencer

Eksterne henvisninger 
 

Dramafilm fra Danmark
Danske film fra 1986
Film instrueret af Erik Clausen
Bodilprisen for bedste danske film
Dansksprogede film
Lars Ole, 5c

Lars Ole, 5c er dansk dramafilm fra 1973, skrevet og instrueret af Nils Malmros. Filmen modtog en Bodil for bedste danske film i 1975.

Handling 
En skildring af børn i en 5. klasse på en aarhusiansk kommuneskole i halvtredserne. Med drengen Lars Ole som hovedperson oplever man klikedannelsen, de sociale forskelle eleverne imellem og pubertetsdrengenes interesse for pigerne. Lars Ole er forelsket i en pige, der imidlertid kommer sammen med den dominerende dreng fra en anden klike.

Referencer

Eksterne henvisninger 
 

Dramafilm fra Danmark
Dansksprogede film
Danske film fra 1973
Film instrueret af Nils Malmros
Bodilprisen for bedste danske film
Præsidenten (film fra 1919)

Præsidenten er dansk dramastumfilm fra 1919 instrueret af Carl Theodor Dreyer og baseret på en roman af Karl Emil Franzos.

Plot 

Dommeren i en dansk by ser sin uægte datter overfor en retssag for mordet på hendes nyfødte barn og er temmelig sikker på, at hun vil blive dømt til døden. Hun blev gravid af en aristokrat, der ikke ønsker at gifte sig med hende. Den samme skæbne er sket med hendes mor, selv om han ikke fik lov til at gifte sig på grund af et løfte han havde givet til sin far, der havde til at gifte sig under rang efter at pigen blev gravid. Som forventet straf for hans datter er død, han beder om en benådning, men dette er ikke givet, selvom han er forfremmet. Så han beslutter sig for at befri hende og få hende ud af landet for enhver pris.

Eksterne henvisninger 
 

Stumfilm fra Danmark
Danske film fra 1919
Film instrueret af Carl Th. Dreyer
Dramafilm fra Danmark
Ernst Bruhn (billedhugger)

Ernst Adam Bruhn (12. august 1827 i København – 16. marts 1864 ved Dybbøl) var en dansk officer og billedhugger.

Han var søn af kaptajn, senere generalløjtnant Ernst Bruhn og Anna Elisabeth Wulff. Bruhn gik på Landkadetakademiet, men forlod det 1844. Han blev optaget i Kunstakademiets 2. ornamentklasse november samme år og gik på Akademiet indtil oktober 1848 (1. frihåndsklasse fra oktober 1847, 2. frihåndsklasse fra januar 1848 og udeblev på grund af krigsdeltagelse oktober 1848). Han var elev af H.W. Bissen fra 1845. Bruhn var husar under Treårskrigen, blev sekondløjtnant i fodfolket 1850, premierløjtnant 1863, og faldt ved Dybbøl under beskydningen 16. marts 1864 som kompagnikommandør under 17. regiment. Han var ugift.

Han udstillede på Charlottenborg Forårsudstilling 1847, 1849, 1858-59, 1861 og 1863.

Bruhn er begravet på Sønderborg Kirkegård.

Værker 
 Generalløjtnant Ernst Bruhn (portrætbuste, udstillet 1847)
 Landskabsmaleren Frederik Kraft (portrætbuste, udstillet 1847)
 Hest (udstillet 1847)
 Gruppe af heste (voks, udstillet 1861)
 Gruppe af heste (voks, udstillet 1863)
 Peter Schram (gipsbuste, Det Nationalhistoriske Museum på Frederiksborg Slot og Teatermuseet i Hofteatret)
 Dyregruppe (voks)

Kilder 
 

Officerer fra Danmark
Faldne danske militærfolk
Billedhuggere fra Danmark
Personer i Dansk Biografisk Leksikon
Personer fra København
Personer i Treårskrigen fra Danmark
Personer i den 2. Slesvigske Krig fra Danmark
Danskere i 1800-tallet
Beskidte tanker

Beskidte Tanker er det danske band Von Dü's andet album. Albummet blev udgivet den 5. marts 2012. Albummet er udgivet på bandets eget pladeselskab Von Dü Entertainment og bliver distribueret af VME.

Albummets 13 sange er skrevet af Von Dü og indspilningerne er fortaget i MediaSound Studios på Amager med Peter Brander som studietekniker. 
I sangen Udebane gæster den Aarhusianske rapper Marvin Till og på sangene Under Radaren, Hjemmebane, Udebane og Ser Hvad Der Sker spiller Troels Kjær klaver og orgel. Herudover er resten af sangene indspillet af Von Dü selv.

Pladen er mixet af Richard Furch i Los Angeles og mastereret i MediaSound Studios.

Modtagelse 
Albummet blev ikke godt modtaget, hvor blandt andet Gaffa kun gav én ud af seks stjerner.

Spor 

Noter
 (*) angiver co-producer.

Referencer 

Album fra 2012
Reggae
Ska
Dancehall
Von Dü
Adam Gottlob Severin Kraft

Adam Gottlob Severin Kraft (døbt 24. juli 1752 i Sorø, død 15. april 1828 i København) var en dansk godsejer og landsdommer.

Han var søn af landsdommer, justitsråd Peder Kraft og Birgitte Borthuus. Han blev student (ses ikke immatrikuleret) og blev 1775 cand. jur., 1776 auskultant i Generaltoldkammeret, 4. juli 1781 vicelandsdommer i Sjælland og Møn, 1783 virkelig justitsråd, 9. september 1789 tillige landstingshører og skriver, 15. juli 1791 suspenderet og 24. marts 1795 ved en højesteretsdom fradømt embederne. 1783-91 var han ejer af Ødemark og Skaftelevgård.

Første ægteskab indgik han 17. juni 1781 i Bromme med fhv. hofdame hos dronning Caroline Mathilde Charlotte Amalie Trolle (10. juli 1750 i København – 24. juli 1814 i Stenløse), datter af oberst, kammerherre Herluf Trolle og Anna Trolle Gersdorff. Ægteskabet blev opløst 4. januar 1799. Anden gang ægtede han 29. juli 1812 i Frederiks tyske Kirke Sophie Frederikke Tronier (12. august 1785 i København – 5. oktober 1845 i Kongens Lyngby), datter af regimentskvartermester Joachim Christopher Tronier og Anna Rosine Køppen. Dette ægteskab blev opløst 3. august 1814. Måske var Sophie Frederikke Kraft allerede før skilsmissen kong Christian VIII's elskerinde; i hvert fald fødte hun det første af tre børn med kongen i januar 1816. For alle tre børns vedkommende blev Adam Gottlob Severin Kraft opgivet som faderen.

Kilder 
 Danske Jurister 1736-1936.

Godsejere fra Danmark
Landsdommere fra Danmark
Danskere i 1700-tallet
Danskere i 1800-tallet
Personer fra Sorø